Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 260/12/2202	Galanta, 22.4.2014
EEČ : 2-17-127-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stolár
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 200,00 € 
b.	Peňažná suma určená na všeobecne prospešné účely: 200,00 € 
c.	Suma odovzdaná štátu na peňažnú pomoc obetiam trestnej činnosti: 200,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stolár
realizované policajtom Diaľničné oddelenie PZ Trnava pod spisovou značkou KRP-XXXXX
obvinený XXXXX (nar. XXXXX) dňa 21.02.2014 vyhlásil, že spáchal skutok spočívajúci na tom skutkovom základe, že dňa 07.04.2012 o 05.15  hod. na rýchlostnej ceste R1  km 14.208  smer Trnava-Nitra, v katastri obce Dolná Streda, vodič vozidla XXXXX, EČ: XXXXX a to XXXXX, nar. XXXXX, trvale bytom XXXXX okres XXXXX, neprispôsobil rýchlosť jazdy svojim schopnostiam, vlastnostiam vozidla a nákladu, s vozidlom dostal šmyk, prevrátil sa na pravú stranu, pričom s uvedeným vozidlom zostal prevrátený v ľavom jazdnom pruhu rýchlostnej cesty R1, pričom spôsobil spolujazdcovi a to XXXXX, nar.  XXXXX, trvale bytom XXXXX, ul. E.P. XXXXX zranenia a to čiastočná amputácia malíčka pravej ruky, tržnú ranu na ľavom palci ľavej ruky s dobou liečenia v trvaní 4  až  5  týždňov podľa znaleckého posudku, ktorý vypracoval znalec z odboru zdravotníctva XXXXX.

Odôvodnenie: 
Uznesením povereného príslušníka Krajského riaditeľstva PZ v Trnave, Krajského dopravného inšpektorátu Trnava č. KRP-XXXXX z 07. 04. 2012  bolo začaté trestné stíhanie a uznesením povereného príslušníka Krajského riaditeľstva PZ v Trnave, Krajského dopravného inšpektorátu Trnava č. KRP-XXXXX z 09. 11. 2012 vznesené obvinenie XXXXX , nar. XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia. 

	Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, uvedenú v ustanovení § 220  odsek 1  Trestného poriadku.

Podľa § 158 Trestného zákona kto inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.

	Obvinený a poškodení so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoj čin ľutuje. Obvinený oznámil dopravnú nehodu poisťovni a poškodenému XXXXX nad rámec poistného plnenia uhradil sumu vo výške 500,-€.

Obvinený dňa 21.02.2014 odovzdal štátu sumu vo výške 200,- Eur na všeobecne prospešné účely, a to na peňažnú  pomoc obetiam trestnej činnosti.
	
	Obvinený a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor